钦定古今图书集成/明伦汇编/官常典/第767卷 > 杨玚
## 钦定古今图书集成/明伦汇编/官常典/第767卷 > 杨玚

按《唐书》本传，“玚字瑶光，华州华阴人。五世祖缙，为陈
中书舍人，名属文，终交、爱九州都督，武康郡公。子林
甫代领都督。隋灭陈，逾三年，乃降徙长安。林甫字卫
卿，为柳城太守。高祖军兴，遣其子琮招之，挈郡以来，
授检校总管，足疾不能造朝。帝以绛州寒凉，拜刺史累封宜春郡公。琮字孝璋，为上津令，会天下乱，去官”，
与秦王同里居。武德初，为王府参军，兼库直。隐太子
事平，诏亲王宰相一人入宴，而琮独预，太宗赐《怀昔
赋》，申以恩意。历沔、绥二州刺史。姆馈孺子以饼，妻伪
受而弃之垣外，人咨其廉玚。始为麟游令，时窦怀贞
大营金仙、玉真二观，檄取畿内尝负逆人赀者，暴敛
之以佐费，玚拒不应。怀贞怒曰：“县令而拒大夫命乎？”
玚曰：“所论者，民冤抑也，位高下乎何取？”怀贞壮其对，
为止。初，韦后表民二十二为丁限，及败，有司追趣其
课，玚执不可，曰：“韦氏当国，擅擢士大夫，赦罪人皆不
改。奚独取已宽之人，重敛其租，非所以保下之宜。”遂
止不课。由是名显当世。擢累侍御史。京兆尹崔日知
贪沓不法，玚与大夫李杰谋劾举之，反为日知先构。
玚廷奏曰：“肃绳之司，一为恐胁所屈，开奸人谋，则御
史府可废。”元宗直之，令杰还视事，而逐曰知。玚进历
御史中丞、户部侍郎。帝常召宰相大臣议天下户版
延英殿，玚言利病尤详，帝咨赏。于是宇文融建检脱
户馀口，玚执不便。融方贵，公卿啽默唯唯，独玚抗议，
故出为华州刺史。帝封太山，集乐工山下，居丧者亦
在行。玚谓起苴绖使和锺律，非人情所堪，帝许乃免。
入为国子祭酒，表大儒王迥质、尹子路、白履忠等三
人教授国子。有诏“迥质谏议大夫、皇太子侍读；履忠
老不任职，拜朝散大夫，罢归；子路直弘文，馀皆有名。”
玚奏有司帖试明经，不质大义，乃取年头、“月尾孤经
绝句。且今习《春秋》、三家、《仪礼》者才十二，恐诸家废无
日，请帖平文以存学家。其能通者，稍加优宦，奖孤学。”
从之。因诏以三家传《仪礼》出身者不任散官。遂著令，
生徒为玚，立颂大学门。又言：“古者卿大夫子弟及诸
侯岁贡小学之异者，入太学，渐渍礼乐，知朝廷君臣
之序，班以品类，分以师长，三德四教，学成然后爵之。”
唐兴，二监举者千百数，当选者十之二。考功覆校以
第，谓“经明行修，故无多少之限。”今考功限天下明经、
进士岁百人，二监之得无几。然则学徒费官禀，而博
士滥天禄者也。且以流外及诸色仕者岁二千，过，明
经、进士十倍胥史浮虚之徒。眊先王礼义，非得与服
勤道业者。“挈长短，绝轻重也。国家启庠序，广化导，将
有以用而劝进之，有司为限约以黜退之，欲望俊乂
在朝，难矣。”帝然其言。再迁大理卿，以疾辞，改左散骑
常侍。卒，年六十八，赠户部尚书，谥曰贞玚。常叹士大
夫不能用古礼，因其家冠婚丧、祭，乃据旧典为之节
文，揖让威仪，哭踊衰杀，无有违者。在官清白吏请立
石纪德，玚曰：“事益于人，书名史氏足矣。若碑颂者，徒
遗后人作矴石耳。”